Diari Oficial de la Generalitat Valenciana


Sumari del DOGV 3998, del 14-05-2001 (2001/4300)

ORDRE de 6 d'abril de 2001, del conseller de Justícia i Administracions Públiques, per la qual es designa vocal de la Comissió Gestora de l'entitat local d'àmbit territorial inferior al municipi de la Barraca d'Aigües Vives (Alzira).
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/4300


Data del document
:   06-04-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Alzira
    * entitat local

ORDRE de 6 d'abril de 2001, del conseller de Justícia i Administracions Públiques, per la qual es designa vocal de la Comissió Gestora de l'entitat local d'àmbit territorial inferior al municipi de la Barraca d'Aigües Vives (Alzira). [2001/4300]
  
El conseller de Justícia i Administracions Públiques, mitjançant l'Ordre de 4 de setembre de 2000, va constituir la Comissió Gestora de l'entitat local d'àmbit territorial inferior al municipi i va designar als vocals que la integren.
  
Mitjançant escrit d'1 de desembre de 2000, el senyor José Evaristo Sanz, designat membre de la citada Comissió Gestora en representació del Partit Socialdemòcrata Independent de la Comunitat Valenciana va presentar la seua dimissió irrevocable. Requerit aquest partit polític per a designar un nou representant en substitució del dimitit, ho va fer en la persona del senyor José María Panadero Feito, el qual reuneix els requisits per a ocupar aquest càrrec i va acceptar la designació.
  
L'article 199 de la Llei Orgànica 5/1985, de 19 de juny, de Règim Electoral General remet el règim electoral dels òrgans de les entitats locals d'àmbit territorial inferior al municipi a la normativa que al respecte dicten les Comunitats Autònomes. En aquest sentit, el Decret 102/1988, de 18 de juliol, del Consell de la Generalitat Valenciana, pel qual es regula la constitució de les comissions gestores d'aquelles entitats locals inframunicipals, disposa en l'article quart, apartat segon, que en el cas de vacants en la Junta Veïnal o en la Comissió Gestora, es designaran nous vocals pel procediment establit per a la inicial designació de la pròpia Comissió Gestora, és a dir, d'acord amb l'article primer de l'esmentat Decret, el qual atribueix tal potestat al conseller de Justícia i Administracions Públiques.
  
Per tot el susdit, atés que s'han complit les prescripcions contingudes en el Decret 102/1988, de 18 de juliol, del Consell de la Generalitat Valenciana, i fent ús de les facultats que em confereix l'article primer d'aquesta norma
  
ORDENE
  
Article únic
  
Designar el senyor José María Panadero Feito, a proposta i en representació del Partit Socialdemòcrata Independent de la Comunitat Valenciana, com a membre de la Comissió Gestora de l'entitat local d'àmbit territorial inferior al municipi de la Barraca d'Aigües Vives, del municipi d'Alzira.
  
Contra aquesta resolució, que es definitiva en via administrativa, i d'acord amb el que estableixen la Llei Reguladora de Règim Jurídic de les Administracions Públiques y del Procediment Administratiu Comú, i la Llei Reguladora de la Jurisdicció Contenciosa Administrativa, podrà interposar-se un dels recursos següents:
  
Amb caràcter potestatiu, recurs de reposició, davant el conseller de Justícia i Administracions Públiques, en el termini d'un mes a comptar des de l'endemà al de la recepció d'aquesta notificació. Transcorregut un mes des de l'endemà de la interposició del recurs de reposició sense que aquest haja sigut resolt, podrà entendre's que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos.
  
Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos meses comptats des de l'endemà al de la recepció d'aquesta notificació.
  
I tot això sense perjuí que puga exercir-se qualsevol altre recurs o acció que s'estime procedent.
  
València, 6 d'abril de 2001
  
El conseller de Justícia i Administracions Públiques,